## Pravilnik o izmjenama i dopunama Pravilnika o pravima, uvjetima i načinu ostvarivanja prava iz obveznog zdravstvenog osiguranja

### NN 31/1995 (9.5.1995.), Pravilnik o izmjenama i dopunama Pravilnika o pravima, uvjetima i načinu ostvarivanja prava iz obveznog zdravstvenog osiguranja

# HRVATSKI ZAVOD ZA ZDRAVSTVENO OSIGURANJE

Na osnovi članka 103. Zakona o zdravstvenom osiguranju ("Narodne
novine" broj 75/93) i članka 14. Statuta Hrvatskog zavoda za zdravstveno
osiguranje ("Narodne novine" broj 1/94), Upravno vijeće Hrvatskog
zavoda za zdravstveno osiguranje, na 13. sjednici održanoj 28. ožujka 1995
godine, donijelo je

## PRAVILNIK

### O IZMJENAMA I DOPUNAMA PRAVILNIKA O PRAVIMA, UVJETIMA I NAČINU OSTVARIVANJA PRAVA IZ OBVEZNOG ZDRAVSTVENOG OSIGURANJA

Članak 1.

U Pravilniku o pravima, uvjetima i načinu ostvarivanja prava iz obveznog
zdravstvenog osiguranja ("Narodne novine" broj 4/94 i 81/94)
u članku 12. dodaje se stavka 3. koja glasi:

"lznimno od stavke 1. ovog članka, kada pravna, odnosno fizička
osoba zbog nelikvidnosti osiguraniku nije isplatila nadoknadu plaće, koja
tereti sredstva Zavoda najmanje za dva kalendarska mjeseca, Zavod će na
zahtjev osiguranika obračunati i isplatiti nadoknadu plaće "

Članak 2.

Članak 20. mijenja se i glasi:

"osiguranice - seljanke za vrijeme korištenja porodnog dopusta
od 180 dana imaju pravo na novčanu nadoknadu u visini minimalne plaće vrijedeće
za mjesec korištenja tog dopusta.

Pod minimalnom plaćom u smislu ovog Pravilnika, podrazumijeva se minimalna
plaća u Republici Hrvatskoj, umanjena za zakonom propisane obvezne doprinose."

Članak 3.

U članku 25. drugom retku iza riječi: "zaštite", dodaju se
riječi: "na osnovi rješenja Zavoda".

Članak 4.

U članku 42 stavci 1. na kraju rečenice briše se točka i dodaju riječi:
"umanjena za zakonom propisane obvezne doprinose, poreze i prireze".

Članak 5.

Članak 43. briše se.

Članak 6.

U članku 51. na kraju rečenice briše se točka i dadaju riječi: "kada
se ta nadoknada isplaćuje na teret sredstava Zavoda".

Članak 7.

U članku 57. u posljednjem retku iza brojke "58" dodaju se
riječi "i 59".

Članak 8.

U članku 58. stavci 1. dodaju se točke 3. i 4. koje glase: "3.
ako joj pripadajući mjesečni prihod od poljodjelske djelatnosti za tekuću
kalendarsku godinu (katastarski prihod) ne premašuje iznos od 5% minimalne
plaće vrijedeće za mjesec siječanj tekuće godine.

4. ako joj prihodi iz točke 2 i 3. ove stavke (mješoviti prihod) ne
premašuje iznos od 70% minimalne plaće vrijedeće za mjesec koji prethodi
mjesecu priznavanja statusa osigurane osobe."

Članak 9.

Članak 71. mijenja se i glasi:

"Nadoknada plaće koja na osnovi propisa o radu osiguraniku pripada
nakon prekida porodnog dopusta zbog mrtvorođenog djeteta ili smrti novorođenog
djeteta, obračunava se i isplaćuje kao pravo s osnove korištenja porodnog
dopusta za sve vrijeme trajanja bolovanja, koje je prema izvješću o bolovanju
izabranog doktora opće medicine potrebno osiguraniku zbog oporavka od porođaja
i psihičkog stanja uzrokovanog gubitkom djeteta, s tim da to bolovanje
ne može biti kraće od 45 đana.

Ako bolovanje u smislu stavke 1. ovog članka potraje duže od zakonom
propisanog, a neiskorištenog porodnog dopusta, nadoknada plaće obračunava
se i isplaćuje sukladno odredbi članka 22. Zakona."

Članak 10.

U članku 72. stavci 1. riječi: "prestanka bolovanja" zamjenjuju
se riječima: "njihovog prestanka, odnosno prestanka posljedica uzrokovanih
tim slučajevima".

lza stavke 1. dodaje se nova stavka 2. koja glasi: "Činjenicu prestanka
postojanja slučaja, odnosno njegove posljedice u smislu stavke 1. ovog
članka, utvrđuje izabrani doktor opće medicine u suglasnosti s kontrolorom
Zavoda, odnosno nadležni područni ured Zavoda".

Dosadašnja stavka 2. postaje stavka 3.

Članak 11.

Osiguranici koji se na dan stupanja na snagu ovog Pravilnika nalaze
na bolovanju bez nadoknade plaće zbog njenog gubitka na osnovi članka 32.
Zakona, stječu od navedenog dana pravo na nadoknadu plaće, ako su ispunjeni
uvjeti iz članka 72. ovog Pravilnika.

Članak 12.

Ovaj Pravilnik stupa na snagu osmog dana od dana objave u "Narodnim
novinama", a primjenjuje se od 1. svibnja 1995. godine.

Klasa: 025-04/95-01/13

Urbroj: 338-01-24-95-1

Zagreb, 28. ožujka 1995.

Predsjednik Upravnog vijeća Hrvatskog zavoda za zdravstveno
osiguranje

**prim. dr. sci. Mate Ljubičić**, v. r.

Pravilnik, NN 31/1995-612
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)